**Llys Elian**

Cynhaliodd David Sheard Cyfarwyddwr Materion Gofal Dementia, archwiliad arsylwi QUIS dirybudd ar 17 Gorffennaf 2013. Cyflawnodd Llys Elian lefel Archwiliad o 5 ar raddfa o 1 i 6 (1 yn ardderchog). Fodd bynnag mae cartrefi gofal ar eu harchwiliad sylfaenol cyntaf gan ddefnyddio'r fethodoleg QUIS fel arfer yn cyrraedd lefel 6. Dywedodd David ei fod wedi’i daro gan yr absenoldeb bron yn llwyr o 'ofal llywodraethol' sydd mor gyffredin mewn llawer o leoliadau gofal. Ystyriwyd hyn yn beth gwirioneddol bositif.

Casgliad David Sheard oedd bod 'Llys Elian yn gartref gofal gydag amgylchedd delfrydol a rannwyd yn 4 ‘tŷ’ posibl' ond lle nad oedd y model gofal 'aelwyd’ yn cael ei weithredu. Roedd y tîm staff yn ddiffuant, cynnes ac un nodwedd gadarnhaol gref iawn yw’r absenoldeb llawn o ofal llywodraethol ac ymatebwyd i bobl mewn ffordd gyfeillgar, dderbyniol a pharchus iawn.

Cydnabuwyd bod angen i’r cymorth a ddarperir i breswylwyr newid o gael ei arwain gan dasgau ac roedd angen sicrhau bod gan breswylwyr rywbeth ystyrlon i’w wneud ac mai teimladau yw’r peth pwysicaf.

**Beth sydd wedi newid?**

Cymerodd 15 o staff ran mewn rhaglen hyfforddi o'r enw 'bod yn seren', roedd yr hyfforddiant yn golygu edrych ar sut y gall staff gefnogi pobl orau drwy ymddwyn fel pili-pala - gwibio o gwmpas y cartref yn sicrhau bob gan bob person rywbeth i'w wneud ar unrhyw adeg benodol. Sicrhau bod pob rhyngweithiad yn ystyrlon, a gwneud yn siŵr bod gan y rhai a wrthododd gymryd rhan mewn sesiwn ganu, er enghraifft, rywbeth arall i’w wneud sy’n fwy addas ar eu cyfer.

Mae'r amgylchedd wedi newid – paentiwyd y coridorau mewn lliw magnolia gyda drysau pren tywyll a rheiliau heb unrhyw ysgogiad. Mae'r ardaloedd byw, cynteddau ac ystafelloedd ymolchi wedi cael eu trawsnewid, gan eu gwneud yn fwy llachar, yn fwy ysgogol gyda llawer o ddeunyddiau cyffyrddol o gwmpas. Roedd gan ystafelloedd gwely pob person ddrysau pren tywyll, dewisodd pob person liw ar gyfer paentio eu drws, ac mae hyn wedi gwneud y coridorau’n fwy llachar ac yn galluogi'r person i adnabod pa un yw eu hystafell.

Mae unedau bellach yn cael eu galw’n dai, mae gan yr holl dai ddrysau ffrynt sydd ar gau, diben hyn yw peidio â chadw pobl rhag gadael y tŷ, ond i sicrhau bod ganddynt ymdeimlad o berthyn. Gosodwyd clychau drysau ar bob tŷ, gan sicrhau bod ymwelwyr yn canu cloch y drws ac yn curo i fynd i mewn, dros amser y gobaith yw y bydd pobl sy'n byw yn y tai yn cymryd perchnogaeth ac yn agor y drws ar gyfer gwesteion sy'n dod i mewn. Cafodd cynteddau eu hadeiladu ar y tai hefyd.

Mae staff hefyd yn deall bod teimladau’n bwysig ac mai un o'r pethau pwysicaf wrth ofalu am rywun sydd â dementia yw treulio amser gyda nhw a chydnabod sut maent yn teimlo a dod o hyd i ddulliau i'w cefnogi.

Sicrhau bod pobl sy'n byw yn Llys Elian yn cael cymaint â phosibl o bethau i’w gwneud i lenwi eu diwrnod. Mae gofalwyr a gwirfoddolwyr yn cefnogi pobl wrth gyflawni tasgau pob dydd y gallent fod wedi eu gwneud yn y cartref y gwyddom sy’n cynyddu hunan-barch a lleddfu unrhyw rwystredigaeth gallent fod yn teimlo am sgiliau eraill sy’n dirywio.

**Pa wahaniaeth y mae wedi’i wneud?**

Derbyniodd y cartref arsylwad ansoddol dirybudd ym mis Rhagfyr 2014, y canlyniadau oedd **Lefel 2/3**. Felly mae Llys Elian wedi cyflawni ‘nod barcud’ ansawdd bywyd cenedlaethol Gwasanaeth Pili-Pala Dementia Care Matters am ddarparu ‘Gofal cariadus a medrus iawn gyda lefel uchel o ofal dementia sy'n canolbwyntio ar y person a’r potensial i ddatblygu ymhellach.

Mae’r canlyniad y cartref hwn, sef Lefel 2/3 yn ymwneud â’r ffaith nad oes tystiolaeth o ofal llywodraethol yn y cartref hwn ac mae pob rhwystr rhwng pobl sy'n byw ac yn gweithio yma wedi eu symud i ffwrdd yn gyfforddus. Mae’r 4 tŷ yn darparu golwg a theimlad domestig ac mae’r timau staff ym mhob tŷ yn dangos agwedd ofalgar sy'n creu teimlad ffrind gorau / teulu. Mae pobl sy'n byw yma yn dangos lefelau uchel o les ac maent yn sylwi ar ei gilydd, yn rhyngweithio fel ffrindiau a dangos ystyriaeth a chonsyrn am ei gilydd sy'n ddangosydd lles cadarn. Mae gofal personol o safon uchel iawn.

Amgylchedd sy'n darparu byw domestig ar raddfa fechan a naws teulu bychan. Dull sy'n galluogi lle mae pobl yn cael eu cefnogi i wneud eu brecwast a diodydd eu hunain mewn ardaloedd cegin sydd ynghlwm wrth ystafelloedd bwyta. Hefyd mae tebotau, jygiau llefrith, powlenni siwgr, halen, pupur, finegr, saws ac ati a phob elfen o brydau bwyd ar gael i bobl.

* Caiff cyfeillgarwch, tynnu coes ac anwyldeb eu dangos rhwng pobl sy'n byw ac yn gweithio yma.
* Ceir gofal personol o safon uchel iawn ac mae pobl yn ymwybodol o sut maen nhw ac eraill yn edrych. Maent yn rhoi sylwadau ac yn ategu ei gilydd.
* Mae pobl yn ymwybodol iawn o'i gilydd ac maent yn dangos consyrn ac anwyldeb am eraill - cynnig help a chlust i wrando ar ‘ffrindiau’.
* Mae pobl yn mynegi’n agored pa mor braf yw hi i fyw yma.

Mae gwaith materion gofal dementia wedi nodi fod dilyn y model gofal pili-pala a gweithio yn unol â'r model aelwyd yn fuddiol iawn i staff -

* Mae staff yn teimlo bod ganddynt fwy o berchnogaeth dros eu tŷ
* Mae'r staff yn gallu gweithio mewn modd mwy hamddenol
* Mae cyfraddau cadw staff yn uwch
* Mae'r gyfradd salwch yn is
* Mae ysbryd a chymhelliant staff yn uwch
* Mae perthynas well rhwng preswylwyr a staff ac i'r gwrthwyneb
* Mae llai o achosion o ymddygiad dan fygythiad
* Drwy gyfateb pobl sy'n byw yn Llys Elian a staff i mewn i dai, bydd staff yn gweld y gwaith yn fwy gwerth chweil ac yn llai o straen.